kardosdrur/scandi-wiki huggingface dataset:
Mathias Rahbek

Mathias Rahbek (8. maj 1840 på Hastrup Mølle i Thyregod Sogn – 11. september 1910 i Viborg) var en dansk industridrivende.

Militær karriere 
Han var søn af møller og proprietær, senere til Farre Mølle, Jakob Peter Rahbek (1812-1864) og Christine født Nielsen (1806-1888). Rahbek blev sekondløjtnant 1861, stod ved 5. Dragonregiment i Randers og deltog i den 2. Slesvigske Krig 1864. 1867 blev han premierløjtnant og forrettede tjeneste ved Ride- og Beslagskolen. På grund af svigtende helbred virkede Rahbek som intendant 1868-78 og blev karakteriseret ritmester 1887.

Industridrivende 
Mathias Rahbek begyndte tidligt at interessere sig for industri sideløbende med sin militære virksomhed. Han undersøgte muligheden for udnyttelse af okkerlaget ved Silkeborg og blev deltager i og forretningsfører for et kalkværk i Aarhus, som 1875 ydermere erhvervede et tørveværk i Økær Mose under Bakkegården i Sparkær ved Viborg. 1879 blev Rahbek eneejer og tog året efter fast ophold på den tilhørende gård. 1906 blev han landvæsenskommissær.

Rahbeks interesse var ikke kun økonomisk: Hos sognepræsten Hans Sveistrups i Nørup havde han opbygget et patriotisk sindelag, og hans interesse gik - ikke upåvirket af den katastrofale krig i 1864 - i retning af at hjælpe med at gøre landet selvforsynende. Rahbek opfandt en tørvemaskine, som fandt stor udbredelse, og som også fik udbredelse i udlandet. Hans indsats var medvirkende til at gøre den industrielle udnyttelse af moserne rentabel efter en række år med tab inden for erhvervet, men også Rahbek havde dog også måttet yde sit for at få virksomheden levedygtig. I 1890'erne afhændede han virksomheden til et aktieselskabet Økær Mosebrug.

Tillidshverv 
Han var i 1901 medstifter af Moseindustriforeningen, som 1906 blev efterfulgt af Moseselskabet. Han blev selv sekretær og redaktør i foreningen, og via foreningsbladene Meddelelser fra Moseindustri-Foreningen (1901-05) og Mosebladet (1906-08) oplyste han om erhvervet. I 1895 havde Rahbek tilstræbt et samarbejde med Hedeselskabet, som mislykkedes. I 1901 lykkedes det dog, og 1910 blev Moseselskabet en særlig afdeling under Hedeselskabet med Rahbek som leder. Han døde samme år.

Rahbek sympatiserede med Højre og stillede forgæves op til folketingsvalget i Løvelkredsen 1887 og atter i Viborgkredsen 1898.

Ægteskab 
Rahbek ægtede 27. april 1869 i Herslev Kirke, Brusk Herred, Johanne Cordelia Jensen (27. oktober 1844 i Fausing - 8. juli 1923 i Lem ved Randers), datter af sognepræst, sidst i Herslev, Ove Christian Jensen (1813-1884, gift 2. gang 1847 med Theresia Robl, 1815-1910) og Clara Nathalia Bay (1821-1845).

Han er begravet i Viborg, hvor gravstenens relief er udført af Ludvig Brandstrup.

Rahbek er gengivet i et portrætmaleri af Sophus Jürgensen 1902. Fotografi med sin tilkommende hustru 1866 af J.L. Ussing (Det Kongelige Bibliotek).

Kilder 

 
 

Kavaleriofficerer fra Danmark
Personer i den 2. Slesvigske Krig fra Danmark
Fabrikanter fra Danmark
Personer fra Jylland
Danskere i 1800-tallet
Danskere i 1900-tallet
Folketingskandidater fra Højre (1881-1915)
Opfindere fra Danmark
Redaktører fra Danmark
Archeon

Archeon er et frilandsmuseum i Alphen aan den Rijn i Holland. Museet er en arkæologisk og historisk temapark, der viser Hollands historie i forhistorisk tid, den romerske æra og middelalderen. Museet bliver især brugt som undervisningstilbud til skoler.

Museet er opbygget af områder med en række rekonstruerede bygninger fra forskellige perioder. Formidlingen foregår via living history, og de ansatte er således udklædt i de pågældende perioders tøj.

På stedet er desuden et museum, hvor arkæologiske fund er udstillet.

Historie 

Museet blev åbnet i 1994 som et historisk museum med rekonstruerede huse. Oprindeligt var et større stykke jord omkring museet ikke bebygget, men pga. finansielle problemer blev de omkringliggende jorde frasolgt til bebyggelse. Som følge heraf er det i dag muligt at se moderne gavle og mure fra museet, således at der er en stor kontrast mellem de "gamle" bygninger på museet og det nye boligområder uden for hegnet.

Forhistorisk tid 
Det forhistoriske område er opdelt i stenalder, bronzealder og jernalder. Der er desuden en gravhøj og en offerplads.

Der er mulighed for at prøve aktiviteter, der formidler viden om perioden, som f.eks. at lave ild og flytte en stor sten ved at rulle den på pæle.

Romertiden 

Romerbyen indeholder et romersk tempel, et romersk bad, en arena eller amfiteater og pottemager. I arenaen bliver der udført gladiatorkampe, og der bliver udført ceremonier ved templet.

Man kan fremstille fibulaer og få massage i badstuen.

Middelalderen 

Den middelalderlige del indeholder huse fra perioden ca. 1150-1350, der er en del af den fiktive by "Gravendam". Bygningerne er lavet af træ og sten. Desuden forefindes et kloster.

Aktiviterne i området er bl.a. bueskydning og kamp med sværd.

Referencer 

Museer i Nederlandene
Frilandsmuseer
Museer etableret i 1994
Sophie Taeuber-Arp

Sophie Taeuber-Arp (født 19. januar 1889 i Davos, Schweiz, død 13. januar 1943 i Zürich) var en schweizisk kunstner, maler og billedhugger, der sammen med sin mand Hans Arp (Jean Arp) var en væsentlig del af kunstretningerne dadaismen og surrealismen.

Biografi 
Sophie Taeuber-Arp blev født i Davos i Schweiz som Sophie Taeuber. Efter hendes forældres tidlige død, flyttede hun i 1907 til Sankt Gallen, hvor hun begyndte at studere kunst på École des arts décoratifs, senere (i 1910) studerede hun i München på Lehr- und Versuchs-Atelier für angewandte und freie Kunst og i Hamborg, hvor hun gik på kunstakademiet. Hun flytter i 1914 til Zürich, hvor hun møder Hans Arp. I Zürich lever hun dels af at være maler, dels af at designe kunsthåndværk. I 1916 bliver hun introduceret til Dada-bevægelsen i Zürich. På denne tid optræder hun også som danser på Cabaret Voltaire, som er et mødested for kunstnere fra hele Europa og hun tager timer i ekspressionistisk dans , samtidig med, at hun underviser på kunstskolen i byen. Hun bliver i 1922 gift med Hans Arp og rejser efterfølgende rundt i verden for at skabe kunst. I 1929 flytter hun med Hans til Clamart nær Paris, hvor hun opgiver sin lærergerning og fuldstændig helliger sig sin kunst. Kort før de tyske tropper marcherer ind i Paris i 1940 flygter hun sammen med sin mand via Nerac og Veyrac til Grasse i sydfrankrig. Efter et mislykket forsøg på, at emigrere til USA, kan parret ikke længere blive i Frankrig og de beslutter derfor at returnere til Schweiz, hvor Sophie Taeuber-Arp dør af Kulilteforgiftning om natten mellem den 12. og 13. januar 1943.

Kilder 
  

Kunstnere fra Schweiz
Realtidsoperativsystem

Et realtidsoperativsystem, realtidsstyresystem - eller mindre kendt sandtidsoperativsystem eller sandtidsstyresystem (RTOS) er et styresystem (OS) beregnet til at servicere sand tid applikationsforespørgsler.  Et realtidsstyresystem skal kunne processere data som de kommer ind, typisk uden buffer forsinkelse.  Processeringstidskrav (inklusiv enhver OS forsinkelse) bliver målt i tiendedele sekunder eller kortere.

Styresystemer
Sandtidsdatabehandling
Indlejrede styresystemer
Langsliggende motor

Langsliggende motor kaldes det, når motoren i et køretøj er monteret i eller modsat køreretningen, altså med krumtapakslen/svinghjulet pegende fremad eller bagud. Dette forekommer hyppigst på baghjulstrukne biler med frontmotor samt biler med hækmotor og centermotor. Alle biler med hækmotor har motoren monteret modsat køreretningen med gearkassen oven over bagakslen. I visse ældre forhjulstrukne biler som f.eks. Saab Sonett og Saab 99 samt de fleste Audi-modeller kan motoren være monteret på langs med svinghjulet modsat køreretningen og drive forhjulene med gearkassen monteret neden under eller foran motoren. I dag har de fleste personbiler motoren monteret på tværs, som driver forhjulene da det tager mindre plads end hvis motoren er monteret på langs.

De fleste lastbiler og busser har langsliggende motorer, som er frontmonterede under førerhuset på lastbiler eller for bussers vedkommende bagi bag bagakslen.

Busser med laventré (almindeligt gulv bagi), normalt gulv, har motoren monteret midt mellem baghjulene, normalt liggende eller hældende for ikke at optage for meget plads. Busser med lavt gulv har, for at få et så plant gulv som muligt bag bagakslen, asymmetrisk monteret motor. Motoren og gearkassen er da monteret lidt til venstre.

Motorteknologi
Tværliggende motor

Tværliggende motor kaldes det, når motoren i et køretøj er monteret i retningen "øst-vest", altså med krumtapakslen pegende mod køretøjets sider i stedet for frem eller tilbage.

Denne konstruktion er den mest almindelige på moderne forhjulstrukne biler, da den optager mindre plads end hvis den er monteret på langs. Gearkassen er monteret bagved motoren og driver forhjulene direkte. Hjulene drejer i samme retning som motorens krumtapaksel, undtagen når man bakker.

Busser, hovedsageligt bybusser af mærkerne Scania, Renault og Irisbus samt dobbeltdækkerbusser af forskellige mærker kan have tværstillet hækmotor, monteret under bagruden og den bageste sæderække, som driver baghjulene. Den konstruktion gør at gulvet bliver mere plant og mere rummeligt bag bagakslen sammenlignet med lavgulvsbusser med langsliggende motor. Ulempen er at bussen bliver tungere bagi.

Også visse sportsvogne med centermotor kan have tværliggende motor bagved forsæderne, som f.eks. Pontiac Fiero og Fiat X1/9.

Motorteknologi
The Bitch Is Back

"The Bitch Is Back" er en sang af den britisk sanger Elton John fra albummet Caribou (1974). Sangen blev skrevet af Bernie Taupin.

Udgivelse og indspilning 
Sangen blev udgivet som albummets anden single den 3. september 1974 og nåede førstepladsen i Canada, nummer fire i USA og nummer fem i Storbritannien. I USA blev sangen certificeret guld den 13. september 1995 af Recording Industry Association of America. Den saxofonsolo i midten af sangen er nu mest udføres af synthesizere, mens en guitarsolo undertiden substitutter.

Sporliste 
 "The Bitch Is Back" – 3:42
 "Cold Highway" – 3:25

Referencer

Eksterne henvisninger 
 Officiel tekst

Elton John-sange
Singler fra 1974
Sabine Pedersen

Sabine Pedersen (født 5. maj 1986) er en tidligere dansk håndboldspiller. Hun har tidligere optrådt for Frederikshavn FOX, Aalborg DH, Viborg HK, FCM Håndbold og Randers HK. Hun har vundet flere danske mesterskaber.

Hun var med til at vinde det danske mesterskab tilbage i 2015, sammen med FC Midtjylland Håndbold, efter finalesejre over Team Esbjerg.

Eksterne henvisninger 
 Sabine Pedersen - Eurohandball
 Spillerinfo på fcm.dk 
 Spillerinfo på vhk.dk

Noter 

Håndboldspillere fra Danmark
Håndboldspillere fra Frederikshavn FOX
Håndboldspillere fra Aalborg DH
Håndboldspillere fra Viborg HK
Håndboldspillere fra FC Midtjylland Håndbold
Conrad Friedrich Løffler

Conrad Friedrich Løffler (1. maj 1768 i København – 9. juni 1819 sammesteds) var en dansk maler, bror til Christian Løffler og farfader til Ernst og J.B. Løffler.

Han var søn af maleren Ernst Heinrich Løffler og Susanne Christiane født Marr. Han begyndte meget tidligt at gå på Kunstakademiet, hvor faderen var lærer, således at han alle­rede fjorten år gammel kunne komme ind på gipsskolen. Året efter (1783) blev han elev af modelskolen; han vandt 1784 den lille, men først 1789 den store sølvmedalje. Samme år kon­kurrerede han uden held til den lille guldmedalje. Han levede nu som tegnelærer, forventende en informatorplads ved Akademiet, som han dog aldrig opnåede. Han led meget af et svagt helbred, men var en stræbsom og elskværdig mand.

Han blev gift 30. december 1801 i København med Maria Margrethe Bentley (16. januar 1780 smst. - 10. januar 1846 smst.), datter af silkefarver Michael Richard Bentley og Maria Margrethe Reimer. Han døde den 9. juni 1819 og er begravet på Assistens Kirkegård.

Værker 
 Blomster i glas (1782, tidligere i Johan Hansens samling)
 Sankt Bendts Kirke i Ringsted (gouache, tidligere i Johan Hansens samling)
 Dameportræt (tidligere kaldet kobberstikkeren J.F. Clemens' hustru, tidligere i Johan Hansens samling)
 Mandsportræt (1793, tidligere i Johan Hansens samling)
 Faderen Ernst Heinrich Løffler (farvelagt tegning, 1793, Det Nationalhistoriske Museum på Frederiksborg Slot)
 Amtmand Heinrich von Levetzow (farvelagt tegning, 1794, Det Nationalhistoriske Museum på Frederiksborg Slot)
 Københavns Søbefæstning (farvelagt tegning, 1794, signaturen tidligere fejlagtigt tydet som O. Løffler, Det Nationalhistoriske Museum på Frederiksborg Slot)

Kilder 
 

Personer fra København
Malere fra Danmark
Conrad Friedrich
Danskere i 1700-tallet
Danskere i 1800-tallet
Estación de Málaga-María Zambrano

Estación de Málaga-María Zambrano er hovedbanegården i den sydspanske by Málaga. Jernbanestationen ejes og drives af Administrador de Infraestructuras Ferroviarias (Adif) og betjenes af toge fra den statslige spanske jernbanevirksomhed Renfe. Den består af en over jorden beliggende rebroussementsstation og en underjordisk gennemkørselsstation. Med omkring 4,5 millioner passagerer årligt udgør den Andalusiens næstmest frekventerede station efter Sevilla-Santa Justa.

Historie 
Jernbanens historie i Málaga begyndte 1862, da jernbanestationen tilhørende Sociedad del Ferrocarril de Málaga a Córdoba blev indviet af Dronning Isabella 2.. Opførelsen af stationen blev skyndet på af indrustrien, så kul udvundet i Val de Córdoba kunne afskibes fra havnen i Málaga. Banegården fik navnet Málaga-Término.

I årene 2005 og 2007 blev stationen grundlæggende ændret, som forberedelse for tilsluting til højhastighedslinjen Córdoba–Málaga, der via højhastighedslinjen Madrid–Sevilla byder på forbindelse til den spanske hovedstad Madrid. Stationen blev i anledning af idriftstagelsen af højhastighedstogene i 2007 navngivet Estacíon María Zambrano til ære for forfatterinden María Zambrano, der var bysbarn af Málaga. I 2011 fik banegården tilføjet Málaga til navnet.

Eksterne henvisninger 

Jernbanestationer i Spanien
Málaga
Etableret i 1862
Holly Lam-Moores

Holly Lam-Moores (født 12. september 1990) er en engelsk håndboldspiller, der senest spillede for Viborg HK. Hun var i klubben fra 2012-2013. Hun har tidligere optrådt for Haslinden Handball Club (England), Grenaa, SK Aarhus, Asker Skiklub (Norge), AGF Aarhus og SønderjyskE.

Karriere 
Hun startede som 15-årig.

Eksterne henvisninger  
 Spillerinfo på vhk.dk 

Håndboldspillere fra Storbritannien
Håndboldspillere fra SK Aarhus
Håndboldspillere fra SønderjyskE Håndbold
Håndboldspillere fra Viborg HK
Amanda Kurtović

Amanda Maria Kurtovic (født 25. juli 1991 i Karlskrona, Sverige) er en norsk håndboldspiller, der spiller for norske Larvik HK. Hun vendte tilbage til klubben i 2015. Hun har tidligere optrådt for HC Dunărea Brăila, Kastamonu Belediyesi GSK, CSM Bucuresti, Győri Audi ETO KC og Sandefjord TIF, Nordstrand IF, Byåsen Idrettslag, Larvik HK, Oppsal Håndball - alle i Norge - og danske Viborg HK. Hun spiller også på det norske håndboldlandshold, som hun fik debut på d. 26. marts 2011 i en hjemmekamp mod Rusland.

Opvækst 
Amanda er født i Sverige, men er norsk statsborger. Hendes far er den kroatiske håndboldtræner Marinko Kurtovic. Faren var træner i Bjerringbro FH indtil sammenlægningen af Bjerringbro FH og Silkeborg-Voel KFUM.

Eksterne henvisninger 

Håndboldspillere fra Norge
Håndboldspillere fra Nordstrand Idrettsforening
Håndboldspillere fra Byåsen IL
Håndboldspillere fra Viborg HK
Håndboldspillere fra CSM București (kvindehåndbold)
Håndboldspillere fra Kastamonu Belediyesi GSK
Håndboldspillere fra Larvik HK
Håndboldspillere fra Győri Audi ETO KC
Håndboldspillere ved sommer-OL 2012
Håndboldspillere ved sommer-OL 2016
Medaljevindere ved sommer-OL 2016
Deltagere for Norge ved sommer-OL 2012
Deltagere for Norge ved sommer-OL 2016
Olympiske mestre fra Norge
Olympiske bronzemedaljevindere fra Norge
Gol stavkirke

Gol Stavkirke er en stavkirke fra Gol kommune i Buskerud, som nu står på Norsk Folkemuseum i Bygdøy i Oslo. Den tilhører den til enhver siddende regerende monark i Norge.

Dendrokronologiske undersøgelser indikerer at dele af bygningen er opført i 1216, men den har også elementer der er så tidlige som 1157.

Se også 
 Stavkirker i Norge

Eksterne henvisninger 

 

Stavkirker i Norge
Kirker i Oslo
Christian Løffler (arkitekt)

Johan Christian Valentin Løffler (30. maj 1757 i København – 31. oktober 1807 i Klynge, Tillitse Sogn) var en dansk arkitekt og landmåler, bror til Conrad Friedrich Løffler.

Han var søn af maleren Ernst Heinrich Løffler og Susanne Christiane født Marr, besøgte Kunstakademiet i årene 1772-81, vandt den lille sølvmedalje 1775, den store sølvmedalje samme år, den lille guldmedalje 1779 og den store guldmedalje 1781 (alle disse arbejder er forsvundet). Han var således meget lovende som arkitekt, men beskæftigede sig mere med landmåling. Løffler var assistent hos landinspektør Vitus Edinger somrene 1779, 1780 og fik bestalling som landmåler 23. april 1781 og arbejdede i Jylland.

I 1790 ansøgte Løffler Akademiet om et rejsestipendium til udlandet, fik derpå til opgave at udarbejde et projekt (nu forsvundet) til et rådhus i København, men Akademiet fandt ikke projektet tilstrækkeligt godt. Hans arbejde var blevet overtaget af andre, og derfor fik han dog af Rentekammeret lov til at opmåle nogle få skovdistrikter på Sjælland og fik 1800 Akademiets anbefaling til stillingen som branddirektør. I 1803 søgte han forgæves at blive konduktør eller opsynsbetjent ved Christiansborg eller Rådhuset. Ifølge et brev fra en yngre slægtning 1896 rejste Løffler til Dansk Vestindien.

Kilder 
 

Personer fra København
Arkitekter fra Danmark
Christian 1
Danskere i 1700-tallet
Danskere i 1800-tallet
Anita Bulath

Anita Bulath (født 20. september 1983) er en ungarsk håndboldspiller, der spiller for Dunaújvárosi NKS. Hun kom til klubben i 2014. Hun har tidligere optrådt for Dunaferr (Ungarn), FCK Håndbold, Podravka Koprivnica (Kroatien), Debreceni VSC (Ungarn) og Veszprém Barabás KC (Ungarn). Hun har siden 2004 været en fast del af det ungarske håndboldlandshold.

Karriere

Viborg HK 
Hun kom til Viborg HK i midten af første halvdel af sæsonen 2012/2013.

Referencer

Eksterne henvisninger 

 Anita Bulath  på Worldhandball.com

Håndboldspillere fra Ungarn
Håndboldspillere fra Viborg HK
Håndboldspillere fra FC København Håndbold
Gullholmen fyr

Gullholmen fyr eller Guldholmen fyr ligger på den lille ø Gullholmen i Oslofjorden i Moss kommune i Viken fylke, Norge. I dag består fyret af et 8 meter højt glasfibertårn, foran den gamle fyrbygning. Fyret blev automatiseret i 1984 og tilhører nu en stiftelse, mens holmen tilhører Moss kommune. Gullholmen er det vestligste punkt i Østfold fylke.

Historie 
I 1891 blev der udarbejdet en oversigt over behovet for nye fyr og tågesignaler i Oslofjorden. I forslaget indgik et fyr med tågesignal på Gullholmen. Nødvendige midler blev bevilget i budgettet for 1893/1894. Gullholmen fyr stod færdig og blev tændt den 15. september 1894.

I 1930 blev fyret elektrificeret med strøm fra det kommunale net. I den første periode bestod fyrbetjeningen af fyrvogter med husstand, men blev kort før 1940 udvidet med en fyrbetjent. I den anledning blev en ny familiebolig opført øst for den gamle fyrbygning.

I 1984 blev Gullholmen fyrstation automatiseret og fyret erstattet med en fyrlygte som står foran fyrbygningen.

Underbygningen til fyrlygten – et glasfibertårn – blev løftet af en helikopter fra kystverkets fartøj «Ryvingen» og sat på plads på Gullholmen sydvest for det for det gamle fyr. Fyrstationen ble samtidig affolket og bygningerne blev stående tomme.

I 1989 blev Gullholmen fyr formelt overdraget fra Kystverket til Direktoratet for naturforvaltning og samme år blev der skrevet lejekontrakt mellem de nye ejere og stiftelsen Gamle Guldholmen Fyr. Stiftelsen blev oprettet for at vedligeholde og bevare det nedlagte fyranlæg på grund af kulturhistorisk værdi, samt at forberede nye aktiviteter i bygningerne. I dag bliver den gamle fyrbygning udlejet.

I forbindelse med Kystverkets etablering af Horten trafikksentral i 1999, blev der opsat en radar på Gullholmen for at overvåge trafikken i farvandet mellem Færder og Spro/Steilene på Nesodden.

Kort tid efter affolkningen af fyrstationen blev bygningerne udsat for hærværk, og de fleste vinduesruder blev knust. Kystverket satte nye vinduer i, og der blev slået plader for alle vinduer.

I dag, som i 1984, er der seks bygninger på Gullholmen: To bolighuse, to udhuse, maskinhus og naust.

Se også 
 Norske fyr

Eksterne kilder og henvisninger 

 Gullholmen.no 

Fyr i Viken
Moss
Øer i Viken
Oslofjorden
Victim of Love

Victim of Love er et studiealbum af den britiske sanger Elton John udgivet i 1979. Albummet blev indspillet i München og Hollywood i august 1979 og blev produceret af Pete Bellotte. Det blev ikke godt modtaget af kritikerne og er Johns tredje laveste album på hitlisterne til dato i USA. Det er også det korteste studiealbum af Elton John, med en længde under 36 minutter.

Sporliste

Musikere 
 Elton John – vokal, baggrundsvokal
 Keith Forsey – trommer
 Todd Canedy – trommer
 Thor Baldursson – keyboard, arrangør
 Tim Cansfield – guitar
 Paulinho Da Costa – perkussion
 Roy Davies – keyboard
 Steve Lukather – guitar solo på "Warm Love in a Cold World"
 Michael McDonald – baggrundsvokal på "Victim of Love"
 Marcus Miller – basguitar
 Lenny Pickett – saxofon på "Johnny B. Goode"
 Patrick Simmons – baggrundsvokal på "Victim of Love"
 Craig Snyder – guitar
 Julia Tillman Waters – baggrundsvokal
 Stephanie Spruill – baggrundsvokal
 Maxine Willard Waters – baggrundsvokal

Hitlisteplaceringer

Referencer

Eksterne henvisninger 
 

Elton John-album
Album fra 1979
Holbæk Private Realskole

Holbæk Private Realskole er en privatskole i Holbæk. Skolen havde 591 i 2018 fordelt på klassetrinene 0.-10.

Skolen blev grundlagt som en privat pigeskole af Theodor S. Knuhtsen i 1846 under navnet ”Knuhtsens Institut for den højere qvindelig dannelse". I 1848 overtog Caroline Worsøe overtog stillingen som skolebestyrer og skolen flyttede til Smedelundsgade i Holbæk. Her blev skolen udvidet, så den nu også rummede 3 pigeklasser og 1 drengeklasse.

Holbæk Private Realskole lå førhen på Blegdammen 4, nu ligger skolen på Absalons vej 25, og der har den ligget siden 2005.

Tidligere minister og EU-kommissær Connie Hedegaard gik i skolen fra 1967 til 1976.

Eksterne henvisninger 
 Skolens hjemmeside

Noter 

Privatskoler i Danmark
Private Realskole
Private Realskole